stanford-oval/wikipedia huggingface dataset:
חנוך אייגש
חייו

חנוך אייגש נולד בראסיין, ליטא, בשנת ה'תרכ"ד (1864) לרב שמחה ראובן עדלמן, שהיה סוחר ותלמיד חכם, מחבר ספרים חשובים בחכמת ישראל וכונה "שר העדולמי". כפי הנראה למד תורה בין השאר מפי הרב אלכסנדר משה לפידות. בהמשך למד ברוסיין, בריסק וקובנה, ולאחר מכן בישיבת וולוז'ין הידועה והיה ממקורבי הרב יוסף דב סולובייצ'יק בעל שו"ת בית הלוי. נישא להינדא, נכדתו של ר' שמואל זיברטנסקי - מגדולי מורי ההוראה בווילנא, שידכם רבי יצחק אלחנן ספקטור.
בשנת ה'תרנ"ח (1898), בהיותו בגיל 34, נתמנה למו"ץ ולאחד מרבני וילנה, תפקיד בו שימש עד יום מותו. לכל אורך כהונתו שיתף פעולה עם הרב חיים עוזר גרודזנסקי, וחתם יחד עמו על כרוזים ומכתבים רבים בנושאים פנים-יהודיים. הם הקימו יחד "קיבוץ" (ישיבה לבחורים מבוגרים הלומדים בכוחות עצמם), בו למדו בחירי הישיבות הליטאיות.
בשנת ה'תר"ע[דרושה הבהרה] נבחר כאחד מבאי כח הרבנים בפלך ווילנא לאספת הרבנים בפטרבורג.
בעת מלחמת העולם הראשונה נאלץ הרב גרודזינסקי לעזוב את וילנה, והרב אייגש מילא את מקומו ברבנות עד שובו.
לאחר הצהרת בלפור הצטרף הרב אייגש לתנועת המזרחי. הוא השתתף בייסוד "ההסתדרות הלאומית" בווילנא בשנת ה'תרע"ז[דרושה הבהרה], שהוקמה על ידי 15 רבנים בליטא, ומטרתה הייתה לסייע בהשגת זכויות עצמיות ליהודים בארץ ישראל, ולהפיץ את רעיון שיבת ציון, לחזק את הדור הצעיר על יסודות הדת והלאומיות ולתקן את סדרי החינוך. באותה התוועדות אמר הרב:
רוח רעה מנשבת עלינו מארץ המהפכה (רוסיה). האפיקורסים שלנו הרימו ראש, וגדולה הסכנה שמא חס-וחלילה יתאחדו כל מחללי שם התורה ויביאו כליה על קיום עם ישראל. זאת ועוד: אפשר כי כל העמים המדוכאים ישיגו עתה זכויות לעצמם, ועל כן התאספנו והחלטנו להקים הסתדרות לאומית, כדי שנתאחד כולנו בדרישתנו להשיב לנו את ארץ ישראל. ניצחוננו מובטח לנו אם נלך יד ביד עם ההסתדרות הציונית, כי הם היחידים אשר לא נתקו את קשריהם עם העבר של עם ישראל.
בוועידת המזרחי בווילנא בשנת תרפ"ד[דרושה הבהרה] שימש כסגן יושב-ראש. בברכתו לוועידה אמר: ”עבודת המזרחי היא בבחינת "סולם מוצב ארצה, וראשו מגיע השמימה". מטרת המזרחי- לאחד את ארץ ישראל עם התורה הכתובה והמסורה. עלינו לשלוח חלוצים צעירים לארץ ישראל לקיים "ותבואו ותטהרו את ארצי"  ” בוועידה של "כנס הרבנים המזרחיים" בוורשה תרפ"ג נבחר לנשיאות הכנס ובכנס בתרפ"ז שימש כיושב-ראש.
באותה בשנת ה'תרפ"ג היה מהחותמים על הכרוז של רבני פולין וליטא למען קרן החלוץ המזרחי, אך בשנת ה'תרפ"ט הוא נטש את המזרחי, עקב הבדלי הגישה בין המזרחי בפולין ובליטא, אי ההבנות על רקע התאמת פעולות המזרחי לתנאי ליטא, ותמיכתה במועמדם של הציונים לרבנות וילנה. עם זאת הוסיף לתמוך ולפעול למען העלייה לארץ ישראל ותמך בייחוד בצעירי המזרחי והפועל המזרחי. בה'תרצ"ה (1935) היה מיוזמי הקמת "מחלקת החרדים" בקרן הקיימת לישראל.
לאחר פטירתו של הרב גרודזינסקי הוכר הרב אייגש כזקן רבני ליטא בכלל ווילנה בפרט. עם פרוץ מלחמת העולם השנייה וכתוצאה מהסכם ריבנטרופ–מולוטוב, התרכזו בווילנה מאות בני ישיבות מכל רחבי ליטא. הרב אייגש סייע רבות בכלכלתם של הפליטים, והמחאות על שמו נשלחו מטעם הג'וינט. בשנת ה'תש"א (1941), בהיותו כבן 77, נרצח הרב אייגש על ידי הנאצים. תאריך מותו אינו ברור: היו שהעידו שהיה זה בט"ו באלול, והיו שסברו שהוא נספה כחודש וחצי קודם לכן, בימי בין המצרים. גם מקום הרצחו שנוי במחלוקת: יש המדווחים כי הוא נהרג בווילנה עצמה, אך היו שטענו כי הוא נלקח תחילה לפונאר, שם נרצח על ידי האיינזצגרופן. בספר צדיק פלא, מובאת עדות של הרב יהודה זרחיה סגל, המעיד שראה כיצד נרצח הרב חנוך לעיניו.
ספריו

ספרו הראשון נקרא "מנחת חֲנוֹךְ", וצורף לספר "עולת שמואל", שבו הובאו חידושי תורתו של חמיו - הרב שמואל זיברטנסקי. הספר עוסק בענייני סדר קודשים, מסכת עבודה זרה ועוד.
ספרו המפורסם הוא ספר השו"ת "מרחשת", שבו עסק בסוגיות תלמודיות רבות ובפסקי הלכה למעשה על ספר שולחן ערוך. הספר כולל שני חלקים שיצאו לאור בה'תרצ"א ובה'תרצ"ה (1931 ו-1935).
בהקדמתו לספרו הביע הסתייגות-מה משיטת בריסק שנפוצה בדורו בין לומדי התורה. הוא עצמו הוכיח בספרו למדנות רבה, אף בלי להזדקק לדרכי הניתוח וההפשטה של שיטת בריסק.
לקריאה נוספת

יצחק לוין (עורך), אלה אזכרה: אוסף תולדות קדושי ת"ש-תש"ה, "המכון לחקר בעיות היהדות החרדית", ניו יורק תשי"ט (1959), כרך ג', עמ' 261–269
הערות שוליים

↑  הרב אוריאל בנר, "שריד לדור דעה: הרב ישראל זאב גוסטמן זצ"ל, שביבי אור מאישיותו", אסיף ד (תשע"ז), עמ' 546, הערה 25.
↑  אנצקלופדיה של הציונות הדתית, כרך א', עמ 79
↑  אנצקלופדיה של הציונות הדתית, כרך א', עמ 80
↑  הועידה הראשונה של הרבנים המזרחיים בפולין, המזרחי, 19 ביולי 1923
↑  הלל זיידמן, ומן גיטו ווארשה, הבוקר, 10 בינואר 1946, עמ' 2
↑  קריאת העדות מתוך הספר, בסרטון ביוטיוב.
| --- | --- |
בקרת זהויות :  NLI: 987007300496005171  PLWABN: 9810598873805606  ISNI: 0000 0001 1793 3112  LCCN: no98118343  VIAF: 162485037   WorldCat (עם VIAF): 162485037
ג'וליאן קוסטוב

| --- | --- |

 לידה:  25 באוגוסט 1989 (בן 35) וארנה, בולגריה בולגריה 
 מדינה:  בולגריה 
 תקופת הפעילות:  מ-2010 
 מקום לימודים:  האוניברסיטה המטרופוליטנית של קארדיף 
 פרופיל ב-IMDb
 
ג'וליאן קוסטוב (בבולגרית: Юлиaн Костов; נולד ב-25 באוגוסט 1989) הוא שחקן, קולנוען ושחיין עבר בולגרי. קוסטוב חי ויוצר בלונדון ולסירוגין בלוס אנג'לס.
ביוגרפיה

קוסטוב נולד בוארנה, בולגריה. אביו הוא בעל עסק לוגיסטי ואמו שופטת. יש לו אחות צעירה, ליה קוסטובה. קוסטוב למד אנגלית כשהוא צפה בטלוויזיה האמריקאית.
קוסטוב למד בבית ספר תיכון בורנה. לאחר מכן החל ללמוד מנהל עסקים באוניברסיטת טילבורג, בהולנד. לאחר שנתיים הוא החליט לעבור לבריטניה כדי לעסוק במשחק, בהשראת הופעתו של הית' לדג'ר בסרט האביר האפל. הוא נרשם ללימודים באוניברסיטת ויילס בקרדיף (כיום אוניברסיטת קרדיף מטרופוליטן) וסיים תואר ראשון בלימודי מנהל עסקים בשנת 2011. באותה שנה התקבל לתיאטרון הנוער הלאומי באותה שנה.
ביוגרפיה > שחייה

קוסטוב מחזיק ביותר מ-60 מדליות כשחיין מקצועי, כולל מדליית ארד במשחקי הבלקן בשנת 2007. בגיל 12 היה קוסטוב לאלוף פנטאתלון בקבוצת הגיל שלו. הוא היה אלוף ארצות הבלקן בשחייה בין השנים 2005–2009.
פילמוגרפיה > קרדיטים

Early Birds 2015 - כתב והפיק
Bar Trick 2016 - בימוי
The Dare 2019 - הפקה
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2013 | Code Red | הרולד מילר |  |
| 2014 | Rapid Responce Corps 2: Nuclear Trhreat | דיימון ג'ונסון |  |
| 2016 | המטרה: לונדון | אייד |  |
| 2016 | בן חור | חייל פצוע |  |
| 2016 | Bar Tricks | דרק |  |
| 2017 | בן של אם אחרת | פיודור "ביל" בוריי |  |
| 2017 | Leatherface | טד הארדסטי |  |
| 2023 | The Toxic Avenger | באד ברסרק |  |
| TBA | Triumph | טוראי גאורגי | גם מפיק |
| TBA | Search and Destroy | מרקוס קופר |  |
| TBA | The Last Front | תומאס בוסמנס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2014 | 24 | הסוכן הארוול | 2 פרקים |
| 2014 | גולגולות הקריסטל | האדן אבטחה | סרט טלוויזיה |
| 2016 | עליית הברברים | מרקוס | 2 פרקים |
| 2018 | ליל המכשפות | טימור | תפקיד חוזר |
| 2018–2019 | תחנת ברלין | סרגיי בסרוב | תפקיד חוזר (עונה 3); 7 פרקים |
| 2019 | משבריסטית | חואן | פרק: "פטריק" |
| 2019 | ויילד ביל | מארק רודניצקה | פרק אחד |
| 2019 | טריידסטון | יורי לניוב (1973) | 2 פרקים |
| 2020 | Back | לוקה | 2 פרקים |
| 2021–הווה | צל ועצם | פיודור קמינסקי | בנטפליקס |
| 2024–2025 | יצורי הקומנדו | אלכסיי | דיבוב; 6 פרקים |
| 2025 | הלוטוס הלבן |  | תפקיד משני בעונה השלישית |
פילמוגרפיה > משחקי וידאו

| שנה | כותרת | תפקיד | הערות |
| --- | --- | --- | --- |
| 2016 | Tom Clancy's The Division | מספר / קצין JTF / בריון |  |
| 2017 | משחק הווידאו של לגו נינג'גו | לויד גרמדון |  |
| 2017 | לגו מארוול גיבורי העל 2 |  |  |
| 2017 | Xenoblade Chronicles 2 | גודפרי | גרסה אנגלית |
| 2018 | צוות בראבו | חייל מורד |  |
| 2018 | A Way Out | קולות נוספים |  |
| 2018 | מתים מהלכים | המשפחה |  |
הערות שוליים

↑  "БЪЛГАРСКИ ИСТОРИИ Юлиан Костов с летящ старт в Холивуд (СНИМКИ)" (בבולגרית). 15 בספטמבר 2019. נבדק ב-3 בפברואר 2020. {{cite web}}:  (עזרה)
↑  Cholakova, Galina (21 בינואר 2019). "Юлиан Костов: Аз съм болезнен романтик" (בבולגרית). נבדק ב-3 בפברואר 2020. {{cite web}}:  (עזרה)
↑  Petski, Denise (9 במרץ 2015). "Bulgarian Actor Julian Kostov to Join Morgan Freeman in Ben-Hur Remake". Sofia News Agency. נבדק ב-3 בפברואר 2020. {{cite web}}:  (עזרה)
↑  El-Salahi, Reya (21 במרץ 2017). "London actor Julian Kostov bags first lead-role in Another Mother's Son". אורכב מ-המקור ב-2020-02-03. נבדק ב-3 בפברואר 2020. {{cite web}}:  (עזרה)
↑  "Julian Kostov talks 'Leatherface' role". 12 ביולי 2018. נבדק ב-3 בפברואר 2020. {{cite web}}:  (עזרה)
↑  Motes, Jax (11 במאי 2018). "Get Your First Glimpse Of Sky's 'A Discovery Of Witches' TV Series". נבדק ב-3 בפברואר 2020. {{cite web}}:  (עזרה)
↑  Petski, Denise (18 בדצמבר 2019). "'Shadow And Bone': Netflix Series Adds Seven To Cast". Deadline Hollywood. נבדק ב-18 בדצמבר 2019. {{cite web}}:  (עזרה)
↑  יעל אילן, "קודרת, ארוכה ומטורפת": כל מה שצריך לדעת על "הלוטוס הלבן" עונה 3, באתר ynet, 9 בפברואר 2025
| --- | --- |
בקרת זהויות :  VIAF: 33155564116413002728   WorldCat (עם VIAF): 33155564116413002728
סיגמונד ברייטבארט

| --- | --- |

זישע באחד ממופעיו ב-1923
 לידה:  22 בפברואר 1893 סטריקוב, רפובליקת פולין 
 פטירה:  12 באוקטובר 1925 (בגיל 32) ברלין, רפובליקת ויימאר 
 מדינה:  פולין 
 מקום קבורה:  בית עלמין עדת ישראל 
 
סיגמונד ברייטבארט (22 לפברואר 1893 - 12 באוקטובר 1925), הידוע גם בשם הכינוי זישע, היה אמן קרקס, גברתן וגיבור פולקלור יהודי-פולני. התפרסם בשל הכוח העצום שלו אשר זיכה אותו בתואר "האדם החזק ביותר בעולם" ו-"מלך הברזל" (בגרמנית: Eisenkönig) במהלך שנות ה-20. מבין יכולתיו היה יכול סיגמונד לעקם קורות ברזל עבות, למשוך עגלות כבדות בעזרת השיניים ולנעוץ מסמרים עם הידיים בלבד. סיגמונד היה נוהג להופיע בפני קהלים יהודים עטוף בגלימה כחולה-לבנה בעיטור מגן-דוד ופעם הכריז כי מטרת חייו הוא להגן על כבוד היהודים.
חייו המוקדמים

ברייטבארט נולד למשפחה יהודית מסורתית של נפחים בעיירה סטריקוב שליד לודז' בעשרים ושתיים לפברואר, 1893. ברייטבארט סיפר כי כבר בגיל ארבע נהג ליצוק ברזל בבית הנפחייה של אביו. בהגיעו לגיל מבוגר הצטרף לקרקס בתור אקרובט וגברתן.
קריירה

ברייטבארט הופיע בכל רחבי אירופה ואמריקה בתור גברתן בקרקס "בוטש". אחד הפעלולים המפורסמים שלו היה הרמה של מכונית עם עשרה אנשים בתוכה. בפעלול אחר היה מרים פילון חי, ותוך כדי החזקתו עלה על סולם והחזיק באמצעות השיניים חבל שעליה התנשא גלגל ענק שעליה עמדו שלושה אנשים. פעם הניח קרש על החזה שלו ונתן לחיות כבדות כמו פילונים ושורים לעלות עליה מבלי שיפגע. במקרה אחר הניח על החזה שלו פלטפורמה שעליה רכבו שני אנשים באופנועים. ברייטבארט עשה חלק גדול מהכנסותיו במכירת ספרים וקורסים בדואר על פיתוח שריר. הקורסים התבססו על אימוני שריר והדרכות איך לעקם קורות ברזל. ברייאטברט היה ידוע בנדיבות שלו ובזה שהיה תורם את מרבית הכנסותיו.
מותו

ברייטבארט מת שמונה שבועות לאחר שבטעות פגע בעצמו במהלך מופע בגרמניה. הוא נדקר ברגל על ידי קצה של יתד ברזל בעת שדחף אותו לתוך קרשי עץ בעובי שתים עשרה וחצי ס"מ. הפצע הזדהם וגרם להרעלת דם. הוא נותח ושני רגליו נכרתו. ברייטבארט נפטר מפצעיו ב-12 באוקטובר 1925.
גיבור יהודי

ברייטבארט הפך לסמל ומקור לגאווה עבור יהודי פולין ובכלל יהודי תפוצות. כשהיה מגיע לעיירות יהודיות היו מתאספים כל אנשי העיירה בכיכר לכבדו. בריאיון לעיתון סיפר ילד יהודי כי ברייטבארט, "נתן לנו אומץ חדש (מול האנטישמיות)" בעוד פולני אחר התלונן כי היהודים "התחילו להיות יותר נועזים מאז שברייטבארט הגיע לעיירה". ברייטבארט איים על אנטישמים: "אם אני רואה אנטישמי, אני מזהיר אותו, ואם הוא ממשיך אז אני שובר אותו כמו גפרור". ברייטבארט רצה לקיים סדרת מופעים בארץ ישראל שבהם תכנן לשחזר את חייו של שמשון הגיבור כדי לתת השראה ואומץ ליהודים בארץ, אך הוא נפטר לפני שהספיק לעשות זאת.
הערות שוליים

↑  http://www.yivoencyclopedia.org/article.aspx/Breitbart_Zishe
↑  The Nazi Seance. pg 61
↑  The Nazi Seance. pg 62
| --- | --- |
בקרת זהויות :  NLI: 987007308864205171  PLWABN: 9810688352605606  GND: 128602139  LCCN: n2009003784  VIAF: 122326586   WorldCat (עם VIAF): 122326586 
גלויה ביידיש שמראה את זישה במופע האחרון שלו
קברו של זישע בברלין
סטלה דמסוס

| --- | --- |
אין תמונה חופשית
 לידה:  24 באפריל 1978 (בת 46) אסאבה, ניגריה 
 שם לידה:  Stella Damasus 
 מדינה:  ניגריה 
 תקופת הפעילות:  מ-1992 
 מקום לימודים:  אוניברסיטת לאגוס 
 מספר צאצאים:  2 
 פרסים והוקרה:  פרסי הבידור של ניגריה  פרס האקדמיה לקולנוע האפריקאית 
 https://www.stelladamasus.com
 פרופיל ב-IMDb
 
סטלה דמסוס (באנגלית: Stella Damasus; נולדה ב-24 באפריל 1978) היא שחקנית קולנוע וזמרת ניגרית. היא הייתה מועמדת לפרס האקדמיה האפריקאית לקולנוע לשחקנית הטובה ביותר ב-2009. היא זכתה בפרס השחקנית הטובה בפרסי הבידור של ניגריה ב-2007 וב-2012 היא זכתה בפרס השחקנית הטובה ביותר עבור תפקידה בסרט Two Brides and a Baby בפרסי הקולנוע של אקדמיית אייקון הזהב ביוסטון, טקסס.
תחילת דרכה

דמסוס נולדה בבנין סיטי, מדינת אדו שבניגריה. יש לה ארבע אחיות. בגיל 13, היא עברה לאסאבה, במדינת דלתא עם המשפחה שלה,שם סיימה את לימודי התיכון. היא סיימה תואר באמנויות התיאטרון באוניברסיטת לאגוס.
חיים אישיים

דמסוס נישאה לבעלה הראשון, ג'איה אבודרין, בגיל 21 בשנת 1999. לזוג היו שתי בנות לפני שג'איה נפטר באופן פתאומי ב-2005. דמסוס נישאה בשנית בשנת 2007, לאמיקה נזריבה. הנישואים נמשכו שבעה חודשים לפני שהשניים הגיעו להסכמה הדדית להתגרש. ב-2011, היא התחילה מערכת יחסים עם מפיק ובמאי נוליווד, דניאל אדמינוקאן; בני הזוג יחד מאז. מערכת היחסים שלהם עוררה מחלוקת רבה בניגריה וברחבי אפריקה כי השניים מעולם לא הודו באופן ציבורי שהם ביחד, עד ל-2014.
קריירה

דמסוס התחילה את הקריירה שלה בתור זמרת בלאגוס, שם עבדה כזמרת הקלטות באולפני קלינק הידועים, שבבעלות הבמאי קינגסלי אוגורו. במסגרת זו היא הגיע לפסגת עבודת הפרסום, ושרה את הג'ינגלים המשודרים ביותר בטלוויזיה וברדיו בניגריה.
הופעתה הראשונה כשחקנית הייתה בסרט הניגרי Abused ב-1992. אך היא זכתה להכרה ציבורית עם סרטה השני, Breaking Point שהופק על ידי אמם איסונג ובוים על ידי פרנסיס אגו. הסרט הזניק אותה לסטטוס של כוכבת-על בניגריה. מאז, היא כיכבה ביותר מ-70 סרטים. בנוסף, היא המייסדת השותפה של I2radio ומארחת שני פודקאסטים, "Undiluted with Stella Damasus" ו-"When Women Praise".
פילמוגרפיה

| שנה | סרט | יחד עם |
| --- | --- | --- |
| Betrayed by Love | Emeka Ike |  |
| 1999 | Face of a Liar | Zulu Adigwe, ריטה דומיניק, Bibiana Ohio |
| 2001 | Rumours | Segun Arinze, Zulu Adigwe, Kunle Coker, אוצ'ה ג'ומבו |
| 2002 | Submission | פיישנס אוזוקוור, זאק אורג'י, Clem Ohameze, ג'ניפר אליוגו |
| 2003 | Real Love | רמזי נואה Jnr, צ'יומה צוקווקה, אולו ג'ייקובס |
| 2003 | Passions | Emeka Ike, ריצ'רד מופה דמיג'ו, ג'נביב נאג'י, Florence Onuma |
| 2003 | My Time 1&2 | בוב מנואל אודוקוו, פיישנס אוזוקוור, Mary Ann Apollo, Ofia Afuluagu Mbaka |
| 2003 | When God says Yes | ריצ'רד מופה דמיג'ו, Clem Ohameze, Ngozi Ezeonu, Pete Edochie |
| 2003 | Never say goodbye | Fabian Adibe, David Ihesie, רמזי נואה Jnr |
| 2003 | Market seller 1&2 | Lilian Bach, אומוטולה ג'לאדה אקיינדה, Kanayo O Kanayo |
| 2003 | The Intruder 1&2 | Enebeli Elebuwa, ריטה דומיניק, Jim Iyke, RMD |
| 2003 | Emotional Pain | Eucharia Anunuobi, ריצ'רד מופה דמיג'ו, Frank Dallas |
| 2003 | Dangerous Desire | Fred Amata, Bimbo Akintola, Dayo Adewunmi |
| 2003 | Bad Boys | רמזי נואה Jnr, Clem Ohameze, Amaechi Muonagor |
| 2003 | After the Fight | Eucharia Anunuobi Ekwu, Kanayo O Kanayo |
| 2004 | Queen 1&2 | Robert Peters, ריצ'רד מופה דמיג'ו, Nkiru Sylvanus |
| 2004 | Missing Angel 1,2&3 | דזמונד אליוט, Empress Njamah, Nobert Young, Tuvi James |
| 2004 | Kings Pride | ריצ'רד מופה דמיג'ו, Fred Aresoma, פיטר ברונו |
| 2004 | Engagement Night 1&2 | ריצ'רד מופה דמיג'ו, Darlene Benson-Cobham |
| 2004 | Above Love | דזמונד אליוט, Bukky Wright, Enebeli Elebuwa |
| 2004 | Red Hot | Liz Benson, זאק אורג'י, Segun Arinze |
| 2004 | Burning Desire 1&2 | ריצ'רד מופה דמיג'ו, Enebeli Elebuwa, Ernest Asuzu |
| 2004 | Cinderella | דזמונד אליוט, Grace Amah, Segun Arinze |
| 2004 | Dangerous Twins 1, 2 & 3 | רמזי נואה Jnr, Bimbo Akintola, Lanre Balogun, Sola Sobowale |
| 2005 | Wheel of Change | Fred Amata, ריטה דומיניק, Mbong Odungide |
| 2005 | The Seed 1&2 | Emeka Enyiocha, צ'ידי מוקמה, Ashley Nwosu |
| 2005 | Desperate and Dangerous | צ'ידי מוקמה, סטפני אוקרקה |
| 2005 | Real Love 2&3 | רמזי נואה, קרולין אקנם, אולו ג'ייקובס |
| 2005 | Games Women Play 1&2 | ג'נביב נאג'י, אומוטולה ג'לאדה אקיינדה, דזמונד אליוט, בוב מנואל אודוקוו, זאק אורג'י |
| 2005 | The Bridesmaid | ריצ'רד מופה דמיג'ו, קייט הנשו נוטאל, צ'יומה צוקווקה |
| 2005 | Behind Closed Doors 1&2 | דזמונד אליוט, ריצ'רד מופה דמיג'ו, פיישנס אוזוקוור |
| 2005 | Widow | ימי סולאדה, פיטר ברונו |
| 2006 | Standing Alone | ריצ'רד מופה דמיג'ו, טוני אומז, ג'ניפר אליוגו |
| 2008 | Yankee Girls | אומוטולה ג'לאדה אקיינדה, ריטה דומיניק |
| 2008 | Yankee Girls 2 | אומוטולה ג'לאדה אקיינדה, ריטה דומיניק |
| 2008 | Four sisters |  |
| 2008 | הלימט |  |
| 2016 | Affairs of the Heart | בוורלי נאיה, דיוויין שו, סטפני סטיבן, גלן טרנר, ג'ואן רוג'רס, מוניקה סוואידה וסיסרו אש. |
הערות שוליים

↑  Adetu, Bayo (24 באפריל 2012). "At 34, Stella Damasus Has No Regrets". P.M. News. Lagos, Nigeria. {{cite news}}:  (עזרה)
↑  Ayakoroma, Barclays Foubiri (2015). Trends in Nollywood: A Study of Selected Genres UPCC book collections on Project MUSE. Kraft Books. ISBN 978-9-78-9182-01-5.
↑  "Nigeria Entertainment Awards 2007".
↑  "Biography at OnlineNigeria.com".
↑  "Stella Damasus: Daniel Ademinokan Left His Wife Bcos I Love Him, Our Marriage 'll Last Forever | NaijaGistsBlog Nigeria, Nollywood, Celebrity ,News, Entertainment, Gist, Gossip, Inspiration, Africa". naijagists.com.
↑  "Quick Fact: Stella Damasus first appeared in 'Abused' in 1992". Nigerian Entertainment Today.
↑  "Damasus-Aboderin's first movie". אורכב מ-המקור ב-18 בספטמבר 2009. {{cite web}}:  (עזרה)
↑  "List of movies by Stella Damasus-Aboderin at the Internet Movie Database".
↑  "Affairs Of The Heart Watch Stella Damasus and Joseph Benjamin in new movie". Pulse Nigeria. Gbenga Bada.
| --- | --- |
בקרת זהויות :  LCCN: no2007066757  MusicBrainz: bd8b9a0f-c063-48d5-996c-8b1cada8a778  VIAF: 34236560   WorldCat (עם VIAF): 34236560
חיים יהודה ארנרייך

| --- | --- |
אין תמונה חופשית
 לידה:  1887 
 פטירה:  1942 (בגיל 55 בערך) 
 מדינה:  הונגריה 
 תקופת הפעילות:  ?–1942 
 רבותיו:  שמחה בונם סופר 
 
הרב חיים יהודה ארנרייך (עהרענרייך) (1887–1942) היה רב במוראביה, בטרנסילבניה ובסלובקיה, חוקר תלמוד ועורך הירחון "אוצר החיים". נספה בשואה.
ביוגרפיה

נולד בהובליה שהונגריה, בנו של קלמן קלונימוס ארנרייך. בני דודיו הם הרב חיים צבי אהרנרייך והרב שלמה זלמן אהרנרייך, בעל "קב חיים". למד אצל השבט סופר בפרשבורג, אצל הרב משה גרינוולד בעל ערוגות הבושם בחוסט ואצל רבי ישעיהו זילברשטיין בוויצן.
נשא את רבקה רגינה, בתו של רבי יעקב שיק אב"ד נאדאודוואר. לאחר נישואיו התגורר סמוך לחותנו. בשנת 1910 פרסם את ספרו הראשון - "תרי"ג מצוות", על מצות כתיבת ספר תורה.
בשנת 1915 התמנה כרב בהולשוב שבמוראביה (כיום בצ'כיה), על מקום גיסו רבי ישראל הלוי יונגרייז. בשנת 1923 החל לכהן כרב בדבה (אנ') שבטרנסילבניה. בשנת 1930 התמנה לרב בהומנה שבסלובקיה (אז בצ'כוסלובקיה). היה מקורב לחצר מונקאטש.
בשנת 1942 נספה יחד עם בני משפחתו בלובלין.
חקר התלמוד

עסק בחקר התלמוד ובחיבוריהם של הראשונים. בשנת 1920 פרסם את החיבור "ישראל בין העמים", מסה היסטורית על דרכו של עם ישראל ומצבו הרוחני והחומרי. באותה שנה החל לפרסם כמה פרקי סדר רב עמרם גאון עם פרשנות משלו.
חקר וההדיר שורה של חיבורים של חכמי ישראל מתקופת הגאונים והראשונים, ובהם: רב עמרם גאון, רב סעדיה גאון, רש"י, ר' דוד אבודרהם.
ירחון "אוצר החיים"

בין השנים 1925–1938 ערך הרב ארנרייך את הירחון התורני "אוצר החיים".
בשנת 1928 התעורר פולמוס חריף בין הירחון "אוצר החיים" לירחון "בית ועד לחכמים", שיצא לאור בסאטמר. הרב ארנרייך תקף את "בית ועד לחכמים" על שהכליל את ספרי האדמו"ר ממונקאטש ברשימת "הטעונים גניזה". בתגובה פורסם ב"בית ועד לחכמים" מאמר כנגד הרב ארנרייך ובו הותקף על שהוא נוקט יחס מכובד כלפי הרב אברהם יצחק הכהן קוק.
הרב ארנרייך תבע את עורכו של "בית ועד לחכמים", יוסף שמעון פולק, לדין תורה אצל הרב אליעזר דוד גרינוולד, אב"ד סאטמר. בעקבות זאת שלח בנו של העורך מכתב לרב ארנרייך, ובו הצהיר כי הוא עצמו כותב המאמר ולא אביו העורך. בעקבות זאת החליט הרב ארנרייך לבטל את תביעתו כנגד העורך, ובמקום זאת תבע את בנו בערכאות.
פרסומים

מצווה תרי"ג - על מצוות כתיבת ספר תורה (1910)
ישראל בין העמים (1920)
שלוש עשרה מידות לרבי סעדיה גאון (1922)
זמרת הארץ לרבי יעקב בי רב מנטובה (1923)
ספר הפרדס לרש"י (1923)
ספר אבודרהם (1927)
תשובות הגאונים (1928)
ספר מנהגים לרבי אברהם קלאוזנר (בן המאה ה-14) (1929)
חכמת שלמה קובץ מאמרים (בעריכתו) (1936)
מגבעת המורה - דרשות (1936)
חנוכה בספרות הגאונים
לקריאה נוספת

יצחק יוסף כהן, 'חכמי טראנסילוואניה', מכון ירושלים ח"ב עמ' 15-16
חוברת של כתב העת "אוצר חיים" בעריכת הרב ארנרייך, תרצ"ד
אברהם יהושע השיל (מז'יבוז', השני)

ערך זה עוסק באדמו"ר השישי מאפטא-זינקוב. אם התכוונתם למשמעות אחרת, ראו .
רבי אברהם יהושע העשיל (ה'תרנ"ב – ד' בניסן ה'תש"ג) היה אדמו"ר חסידי במז'יבוז', השישי בשושלת אפטא-זינקוב. נרצח בשואה.
ביוגרפיה

נולד בגליציה בשנת ה'תרנ"ב לרבי ישראל שלום יוסף השיל ולבת שבע טריינא, בתו של רבי יעקב שמשון מחודורוב  אב"ד בוהופולי. לאחר פטירת אביו בכ"ט באב ה'תרע"א, הוכתר לכהן כממלא מקומו עוד קודם נישואיו. באדר ה'תרע"ב נישא למרים בת דודו רבי יצחק מאיר השיל. בשנת ה'תרפ"ה נמלט רבי אברהם יהושע מפני הרוסים לטרנופול, בעמקי גליציה, לשם העביר את חצרו.
נרצח בשואה יחד עם אמו, אשתו, בתו - ברכה דינה וחסידיו בד' בניסן ה'תש"ג, לאחר ששטחי פולין הסובייטיים נכבשו על ידי גרמניה הנאצית. מקובל כי בעת הלקחם לבור המוות דיבר לפני חסידיו דברי נחמה על כך שהם זוכים להיות קרבן לכפר על עם ישראל ואל להם לחשוב מחשבת פיגול כדי לא לפסול הקרבן ואז שר את הניגון "אל תירא עבדי יעקב".עדות על כך מניצול מגיא ההריגה שניצל כיוון שהיה ילד קטין והתחבא בין המתים וסיפר את המעשה לאחיו רבי יצחק מאיר השיל.
מרדכי דוד הורוביץ

אין תמונה חופשית
רבי מרדכי דוד הורוביץ (ה'תרכ"ו - ה'תש"ב) היה רב בעיר אלפין במחוז אולינוב בפולין והאדמו"ר הרביעי בשושלת אולינוב. נספה בשואה.
תולדותיו

נולד בשנת ה'תרכ"ז לרבי חיים יעקב הורוביץ (רבה הראשי של אולינוב ואדמו"רה) ולרוחמה בתו של רבי משה אונגר (חתנו של רבי חיים הלברשטאם מצאנז). לאחר נישואיו לשרה בתו של רבי אליעזר ירוחם בארון (חתנו של הדברי חיים מצאנז) מונה בה'תרמ"ו לרבה של העיר אלפין, ובתום מלחמת העולם הראשונה החל לכהן כרבה הראשי של מחוז אולינוב. לאחר פטירת אביו מילא את מקומו כאדמו"ר מאולינוב.
רבי מרדכי דוד נספה במהלך מלחמת העולם השנייה בשנת ה'תש"ב.
משפחתו

רבי אשר ישעיה הורוביץ, נישא לחנה גאלדא בת רבי אלעזר רוזנפלד מאושפיצין, חתן רבי חיים הלברשטאם מצאנז
רבי ראובן הורוביץ, כיהן כרבה של אולינוב. נישא ליוכבד בת רבי יעקב יצחק הורוביץ מבארנוב (נרצחו בשואה)
ייטלא אונגאר. בת הרב מאיר אונגאר מרדלאוו
סיגור רוס

| --- | --- |

 מקום הקמה:  רייקיאוויק 
 מוקד פעילות:  רייקיאוויק, איסלנד
 תקופת הפעילות:  מ-1994
 סוגה:  פוסט רוק   אמביינט
 חברת תקליטים:  EMI   Geffen Records
 פרסים והוקרה:  פרס המוזיקה שורטליסט (2001)  MOJO Awards  Icelandic Music Awards 
 www.sigurros.com
 פרופיל ב-IMDb
 חברים
 יונסי (יון ת'ור בירגינסון)  גאורג הולם  אורי פול דייארסון
 חברים לשעבר
 קיארטן סויינסון (1998-2013) אוגוסט אייבר גונרסון (תופים) (1994–1999)
 
סיגור רוס (באיסלנדית: Sigur Rós‏, מבוטא במקור "סִיגֿוּר רוֹאוּס") היא להקת רוק איסלנדית, היוצרת מוזיקה בז'אנר הפוסט רוק, בשילוב אלמנטים קלאסיים, אקספרימנטליים ומינימליסטיים.
היסטוריה

הלהקה הוקמה על ידי יונסי, גאורג, ואגוסט, המתופף המקורי, ב-1994. לאחר מכן הצטרף קיארטן. בהרכב זה, הם הקליטו את שני אלבומיהם הראשונים: Von, אלבום הבכורה, שנחשב לאלבום האקספרימנטלי ביותר של הלהקה, ו-Ágætis Byrjun, שנחשב לאלבום הטוב ביותר של הלהקה. לאחר סיום הקלטות אלבומם השני (Ágætis Byrjun) עזב אגוסט לטובת קריירה בעיצוב גרפי. בשנת 2002 הקליטה הלהקה את אלבומם השלישי, שנקרא (). אלבום זה מתאפיין באווירה אפלה יותר מהאלבומים הקודמים, והוא מושר כולו בשפת ג'יבריש המכונה הופלנדית (Hopelandic - "שפת התקווה"). לפני הקלטת האלבום, הלהקה רכשה מבנה נטוש של בריכת שחייה בעיר מוספלסבאיר, והפכה אותו להיות אולפן ההקלטות שלהם. האלבום כולו הוקלט במקום זה. בנוסף, אולפן זה שימש בין היתר להקלטות אלבומיה הבאים של הלהקה. בשנת 2005 יצא אלבומם הרביעי, "Takk..." (איסלנדית: "תודה..."), וב-2008 יצא האלבום "Með Suð í Eyrum Við Spilum Endalaust", שניהם "רועשים" יותר ואפלים פחות מ-().
בשנת 2010 הודיע סולן הלהקה, יונסי, כי סיגור רוס מפסיקים זמנית את שיתוף הפעולה ביניהם, על רקע שיקולים אישיים של חברי הלהקה והצלחתה של קריירת הסולו שלו.
קיארטן עזב את הלהקה ב-2013. על עזיבתו הכריזה הלהקה במפתיע לראשונה דרך האתר reddit, במהלך שיחת שאלות ותשובות שהתנהלה עם כלל הציבור בצורה מקוונת.
ב-2013 יצא אלבומם "Kveikur" השונה מוזיקלית מאלבומיהם הקודמים - אפל הרבה יותר מה שמתבטא בין היתר בשימוש רב בבס עם דיסטורשן כבד. ב-2020 הוציאה הלהקה את האלבום "Odin's Raven Magic" שהתבסס על יצירה תזמורתית שהוקלטה ב-2004. בהקלטת האלבום השתתפה תזמורת הקונסרבטוריום של פריס והמקהלה הנורווגית Schola Cantorum.